Mahlagha Mallah

Mahlagha Mallah (21 Septemba 1917 – 8 Novemba 2021) alikuwa mwanaharakati wa mazingira na mtunza maktaba wa Iran, ambaye alianzisha shirika la Women's Society Against Environmental Pollution. Alijulikana kama "Mama wa Mazingira ya Iran".

 Elimu na taaluma 
Baada ya kusoma falsafa, sayansi ya jamii na sosholojia katika Chuo Kikuu cha Tehran, Mallah alitunukiwa shahada ya Uzamili katika sayansi ya jamii mwaka wa 1958.  Mwaka 1966, alihamia Paris kusomea PhD katika Chuo Kikuu cha Sorbonne, ambapo alihitimu masomo yake mwaka 1968.   Wakati alipokuwa Paris, alisomea pia taaluma ya maktaba katika Maktaba ya Kitaifa ya Ufaransa. 

Baada ya kuhitimu, Mallah alirudi Iran na akaanza kazi ya maktaba katika Maktaba ya Taasisi ya Utafiti wa Saikolojia katika Chuo Kikuu cha Tehran.   Ilikuwa tu baada ya kustaafu kwake utumishi ambapo Mallah na mumewe walianza kampeni yao ya mazingira.  

 Uanaharakati 
Maslahi ya Mallah katika uanaharakati wa mazingira yalikuzwa alipokuwa akikua mama yake, Khadijeh Afzal Vaziri, alikuwa mwanamazingira pia.   Hata hivyo kupendezwa kwake kulikua alipokuwa akifanya kazi kama msimamizi wa maktaba na, mwaka 1973, alisoma kitabu kuhusu uchafuzi wa mazingira ili kuelewa jinsi ya kukiorodhesha.

Baada ya Mallah kustaafu mwaka 1977, alianza kazi ya kutafiti uchafuzi wa mazingira huko Tehran, na alianza kwa kutembelea nyumba na kubisha hodi kwenye milango ya watu ili kuzungumza nao kuhusu uchafuzi wa mazingira na masuala mengine ya mazingira. Alianzisha shirika la Women's Society Against Environmental Pollution, ambalo lilikuwa shirika la kwanza lisilo la kiserikali la mazingira nchini Iran.  Ilianzishwa mwaka 1993 na kusajiliwa na Wizara ya Mambo ya Ndani mwaka 1995.  Kama shirika la kampeni, kufikia mwaka  2012 lilikuwa kundi kubwa zaidi la mazingira nchini Iran.  Ina matawi katika miji 14 ya Irani na imewezesha zaidi ya familia 25,000 kuchakata tena.   Mwaka 2011, lilikuwa kundi maarufu zaidi la mazingira nchini. 

Mwaka 2009, Jumuiya ilichapisha ripoti yenye kichwa "Haki za Maji" na kusisitiza hitaji la dharura la uhifadhi wa makazi ya ardhioevu nchini Iran.  Hii inajumuisha kazi katika eneo la Zayandeh Rud. 

 Tuzo 
 Mtu wa Mwaka - "Natural Heritage and Environment"  (2010) 

 Urithi 
Kama matokeo ya uharakati wake, Mallah alijulikana kama "Mama wa Mazingira ya Iran".  Amefafanuliwa kama mwanaecofeminist, kwa kuwa mtazamo wake kuhusu masuala ya mazingira unasisitiza kwamba wanawake wanahitaji kuwa muhimu katika aina yoyote ya mazingira. 

Filamu ya mwaka 2015 ya All My Trees, iliyoongozwa na Rakhshān Banietemad, iliangazia hadithi ya maisha ya Mallah. 

Mallah alifariki tarehe 8 Novemba 2021, akiwa na umri wa miaka 104. 

 Marejeo 

Jamii:Wanaharakati wa Iran
Jamii:Wanafalsafa wa Uajemi
Jamii:Feminism and Folklore 2025 in Tanzania